stanford-oval/wikipedia huggingface dataset:
Albus Dumbledore
Henkilökuva > Kyvyt

Dumbledorea pidetään velhoyhteisössä ehkäpä maailman mahtavimpana velhona, ja hän on ainoa, jota lordi Voldemort pelkää. Dumbledore osoitti poikkeuksellisuutta lahjakkuutta jo kouluaikoina, jolloin hän hämmästytti V.I.P. (Velhomaailman Ihmeisiin Perehdyttävä) -tutkintoaan valvovat tarkkailijat.
Dumbledore pystyy muun muassa luomaan aineellisen suojelius-loitsun, jota hän pystyy vieläpä muuttamaan viestinvälitykseen sopivaksi. Hän on myös esittänyt huikaisevia taitojaan ainakin yhdessä kaksintaistelussa lordi Voldemortin kanssa. Dumbledore voittaa taistelun ja lordi Voldemort pakenee paikalta.
Dumbledore on erityisen kuuluisa velhomaailmassa varsinkin pimeyden velho Grindelwaldin kukistamisesta, lohikäärmeenveren 12 käyttötarkoituksen keksimisestä sekä Nicolas Flamelin avustamisesta alkemiaan liittyvissä kokeiluissa. Dumbledore osallistuu myös Viisasten kiven suojaamiseen kirjassa Harry Potter ja viisasten kivi.
Henkilökuva > Asema velhoyhteisössä

Dumbledore on hyvin suosittu henkilö velhoyhteisössä ja häntä on pyydetty ainakin neljä kertaa taikaministeriksi, mutta Dumbledore ei ole halunnut jättää Tylypahkan noitien ja velhojen koulua, joten hän on kieltäytynyt kunniasta. Dumbledore sanoo kirjassa Harry Potter ja Kuoleman Varjelukset, että hänelle ei pitäisi myöntää valtaa. Harry Potter -kirjoissa Dumbledoren arvonimiksi velhoyhteisössä mainitaan Suurtaikuri, Ylihörhö ja Päänoita sekä Noitien neuvoston puheenjohtaja. Lisäksi Dumbledorella on Merlinin ritarikunnan ensimmäisen luokan arvomerkki. Dumbledore on kuitenkin sanonut, että hän ei välitä näistä arvonimistä, kunhan häntä ei vain poistettaisi suklaasammakkokorteista.
Dumbledore opetti ennen rehtoriksi tuloaan Tylypahkassa muodonmuutoksia. J. K. Rowlingin mukaan hän aloitti opettamisen noin 40 vuoden iässä. Ihmeotukset 2 -elokuvassa selviää, että Dumbledore opetti myös pimeyden voimilta suojautumista. Hänestä tuli rehtori hieman yli 70 vuoden ikäisenä entisen rehtori Armando Dippetin jälkeen (syytä rehtorin vaihtumiseen ei ole Harry Potter -kirjoissa kerrottu). Muiden suurten eurooppalaisten taikakoulujen rehtorit ovat kateellisia Dumbledorelle, joka on nostettu lähes yli-inhimilliseksi velhoksi.
Dumbledoren ja taikaministeriön suhteet takkuilevat Cornelius Toffeen ja Rufus Rymistyirin ollessa taikaministereinä. Suurimmat kiistat koskevat Lordi Voldemortin paluuta ja ministeriön toimia asian estämiseksi. Cornelius Toffee kieltäytyy uskomasta Dumbledorea, vaikka myöhemmin osoittautuukin Dumbledoren olleen oikeassa. Toffee menettää taikaministerin virkansa ja saa seuraajakseen Rufus Rymistyirin. Huhut Rymistyirin ja Dumbledoren välirikosta leviävät velhomailmaan jo muutaman tunnin kuluttua uuden taikaministerin nimityksen jälkeen.
Teoksessa Harry Potter ja Feeniksin kilta Dumbledore julistetaan lainsuojattomaksi, koska tämä ottaa niskoilleen syyn Albuksen Kaartin perustamisesta ilman lupaa. Häneltä riistetään kaikki hänen arvonimensä ja hänen paikalleen Tylypahkan rehtoriksi nimitetään ministeriön virkailija Dolores Pimento. Dumbledoren todistaessa lordi Voldemortin paluun, Dumbledore saa asemansa koulun rehtorina takaisin.
Tylypahkan noitien ja velhojen koulu on Dumbledoren elämäntyö. Dumbledoresta tuleekin ainoa koulun rehtori, joka on haudattu koulun maille.
Dumbledore johtaa kuolemaansa asti Feeniksin kilta -nimistä vastarintaliikettä. Feeniksin kilta on ainoa Lordi Voldemortia vastustava taho tämän alkaessa nousta uudelleen kirjojen Harry Potter ja liekehtivä pikari sekä Harry Potter ja Feeniksin kilta aikana.
Viimeiset elintunnit ja kuolema

Dumbledoren kuolema ennustettiin jo kolmannessa kirjassa, Azkabanin Vangissa. Kun joulun aikaan Tylypahkassa oli vain muutamia oppilaita, saapui paikalle ennustusta opettava Professori Punurmio. Hän säikähti, kun pöydässä olisi hän mukaan laskettuna kolmetoista henkilöä. Tämä tarkoittaisi sitä, että ensimmäinen henkilö, joka nousee, saisi surmansa. Jouluaterian jälkeen Harry ja Ron nousivat pöydästä, professori kyseli hädissään, kumpi nousi ensin. Seurauksena siis olis jommankumman kuolema. Todellisuudessa, jo silloin kun Punurmio saapui pöytään, antoi Dumbledore oman tuolinsa professorille, nousi hän siis silloin pöydästä. Dumbledore siis nousi ensimmäisenä ja Punurmion ennustuksen mukaan menehtyisi pian. Näin tapahtui kuudennessa kirjassa.
Dumbledore ja Harry lähtevät muutamaa tuntia ennen Dumbledoren kuolemaa etsimään yhtä Lordi Voldemortin hirnyrkeistä. He ilmiintyvät erään luolan luokse, missä Dumbledore epäilee hirnyrkin olevan. Dumbledore luovuttaa omaa vertaan avaimeksi luolalle, jonka jälkeen Dumbledore ja Harryn pääsevät sisään. Dumbledore käyttää suuria velhonkykyjään etsiessään veneen, jolla pääsee Lordi Voldemortin kiroaman järven yli hirnyrkin luo. Hän ja Harry purjehtivat pienelle saarelle, jonka keskellä on pieni kiviallas täynnä vihreää nestettä ja pohjalla hirnyrkki. 
Dumbledore yrittää taikoa nesteen pois, mutta ainoa keino nesteen hävittämiseksi on juoda se. Neste on kuitenkin kirottua ja Dumbledore joutuu kärsimään valtavaa tuskaa juodessaan sitä. Harryn on kaadettava viimeiset pikarilliset rehtorin suuhun, jonka jälkeen Dumbledore alkaa huutaa tarvitsevansa vettä. Harry ottaa pikarillisen vettä Lordi Voldemortin kiroamasta järvestä vapauttaen samalla tämän kuolleet palvelijat, manaliukset. Saatuaan vettä Dumbledore tokenee ja ajaa manaliukset tiehensä loitsimalla niiden inhoamaa kirkasta tulta. Haavoittunut Dumbledore ja Harry ilmiintyvät takaisin Tylyahon kylään, josta he aloittivat matkansa.
Dumbledore ja Harry lainaavat kylästä luudat ja lentävät Tylypahkaan, koska Gibbon-niminen kuolonsyöjä on loihtinut Pimeän piirron linnan korkeimman tornin ylle. Komennuskirouksen alainen Matami Rosmerta ilmoittaa asiasta kuolonsyöjä Draco Malfoylle. Dumbledore ja Harry suuntaavat torniin luullen jonkun oppilaan kuolleen, mutta heitä odottaa siellä väijytys. Dumbledore uhraa itsensä pelastaakseen Harryn. Dumbledore tietää, että hänen on aika kuolla. Severus Kalkaros tappaa Dumbledoren kuolettavalla Avada Kedavra -kirouksella.
Teoksessa Harry Potter ja kuoleman varjelukset selviää, että Dumbledore on sopinut kuolemansa Kalkaroksen kanssa etukäteen. Dumbledore uhrasi itsensä, koska hän ei halunnut turmella Dracon sielua. Dumbledoren elinaika oli vähissä Kolkon sormuksen aiheuttamasta kirouksesta.
Viimeiset elintunnit ja kuolema > Hautajaiset

Dumbledore haudataan juhlavin menoin Tylypahkan maille. Ketään muuta rehtoria ei ole koskaan haudattu koulun alueelle, joten kunnianosoitus on suuri. Paikalle on saapunut taikaministeriön edustajia, koulun oppilaita, muuta henkilökuntaa ja monia muita. Kentaurit kunnioittavat Dumbledoren muistoa ampumalla ilmaan nuoliryppään. Myös vedenväki ilmaisee osanottonsa rehtorin kuoleman johdosta laulamalla. Dumbledoren ruumis lasketaan valkoiselle paadelle, joka leimahtaa tuleen. Tulen hävittyä paikalla on valkoinen sarkofagi, jonka sisällä Dumbledoren ruumis lepää. Dumbledore on kuollessaan noin 115 vuoden ikäinen.
Dumbledore ja lordi Voldemort

Dumbledorea pidetään velhoyhteisössä ainoana velhona, jota lordi Voldemort pelkäsi. Dumbledore käyttääkin viimeiset elinvuotensa Voldemortin salaisuuksien paljastamiseen.
Dumbledore oli ensimmäinen velho, joka tapasi Lordi Voldemortin (silloisen Tom Lomen Valedron). Silloinen muodonmuutoksien opettaja Dumbledore kertoi Voldemortille Tylypahkasta ja tarjoutui opastamaan tätä koulutarvikkeiden hankkimisessa.
Tylypahkassa Dumbledore oli ainoita opettajia, jotka epäilivät nuorta Voldemortia. Dumbledore pitikin tätä tiukasti silmällä. Dumbledore alkoi jo aavistella Voldemortin pyrkimyksiä tämän tultua pyytämään opettajan paikkaa rehtoriksi kohonneelta Dumbledorelta. Dumbledore teki selväksi, ettei Voldemort ole enää tervetullut Tylypahkaan. Sen jälkeen Voldemort katosi pitkäksi aikaa ja palasi vasta kaikkien pelkäämänä pimeyden velhona.
Työhuone

Dumbledoren työhuone sijaitsee Tylypahkassa erään kivisen hirviöpatsaan luona. Mikäli patsaalle lausuu salasanan, se siirtyy sivuun ja sen takaa paljastuvat Dumbledoren toimistoon vievät portaat. Salasana on yleensä jokin makeinen, kuten teoksissa Harry Potter ja salaisuuksien kammio sitruunamehujauhe ja Harry Potter ja liekehtivä pikari torakkaterttu ja Harry Potter ja puoliverinen prinssi hapanpastilli.
Dumbledoren työhuone on pyöreä ja täynnä entisten rehtorien tauluja ja erikoisia hopeisia vekottimia, joista Harry Potter rikkoo suuren osan teoksessa Harry Potter ja Feeniksin kilta. Dumbledorella on myös ajatuseula kaapissaan.
Dumbledoren kuoltua tämän työhuone siirtyy Minerva McGarmiwan käyttöön.
Teoksessa Harry Potter ja kuoleman varjelukset työhuone siirtyy Kalkaroksen käyttöön, kun hänestä tulee rehtori. Tällöin salasana, jolla hirviöpatsas siirtyi sivuun oli Dumbledore. Myöhemmin patsas siirtyi sivuun ilman salasanaa Harryn, Ronin ja Hermionen kysyttyä patsaalta saavatko he mennä katsomaan Dumbledoren muotokuvaa.
Esiintymiset elokuvissa

Kahdessa ensimmäisessä elokuvassa, Harry Potter ja viisasten kivi (2001) ja Harry Potter ja salaisuuksien kammio (2002) Dumbledorea näytteli Richard Harris, joka kuoli vuonna 2002. Tämän jälkeen Michael Gambon esitti roolia elokuvissa Azkabanin vanki (2004), Liekehtivä pikari (2005), Feeniksin kilta (2007), Puoliverinen prinssi (2009), Kuoleman varjelukset, osa 1 (2010) ja Kuoleman varjelukset, osa 2 (2011). Jude Law näytteli nuorempaa Dumbledorea vuosikymmeniä ennen Harry Potter -elokuvien aikaa sijoittuvissa  Ihmeotukset-elokuvasarjan toisessa ja kolmannessa elokuvassa Ihmeotukset: Grindelwaldin rikokset (2018) ja Ihmeotukset: Dumbledoren salaisuudet (2022).
Muut esiintymiset

Harry Potter ja kirottu lapsi -näytelmässä Harry Potter keskustelee kahdesti Dumbledoren muotokuvan kanssa. Ensimmäisen kerran rehtorin kansliassa, jossa Dumbledore ohjeistaa Harrya hyväksymään poikansa sellaisena kuin hän on ja että Harry laittoi pojalleen kovat paineet nimeämällä poikansa hänen mukaan. Toisella kerralla Dumbledore ilmestyy Harryn työhuoneeseen taikaministeriöön ja pyytää Harrylta anteeksi sen että hän aikanaan ohjasi Harryn mukaan seikkailuihin, joita hän ei halunnut kokea ja jotka tulivat hänelle pakosta.
Aiheesta muualla

Wikimedia Commonsissa on kuvia tai muita tiedostoja aiheesta .
Dumbledore Is Not Dead - fanisivusto (englanniksi)
| 0 | 1 | 2 |
| --- | --- | --- |
| Edeltäjä: Armando Dippet | Tylypahkan rehtori   | Seuraaja: Dolores Pimento |
| 0 | 1 | 2 |
| --- | --- | --- |
| Edeltäjä: Dolores Pimento | Tylypahkan rehtori   | Seuraaja: Minerva McGarmiwa |
Fanipiirros Dumbledoresta.
Barbara Barrett

| Barbara Barrett |
| --- | --- |

Yhdysvaltain 25. ilmavoimaministeri
 18. lokakuuta 2019–  
Presidentti:  Donald Trump
Edeltäjä:  Heather Wilson
Yhdysvaltain 31. Suomen-suurlähettiläs
 23. toukokuuta 2008 – 16. tammikuuta 2009  
Presidentti:  George W. Bush
Edeltäjä:  Marilyn Ware
Seuraaja:  Bruce Oreck
Henkilötiedot
Syntynyt: 26. joulukuuta 1950 (ikä 74) Indianan piirikunta, Pennsylvania, Yhdysvallat
Puoliso:  Craig Barrett
Tiedot
Puolue:  republikaanit
Tutkinnot:  Arizonan osavaltionyliopisto
Barbara McConnell Barrett (s. 26. joulukuuta 1950) on yhdysvaltalainen liikenainen ja poliitikko. Hän toimi Yhdysvaltojen Suomen-suurlähettiläänä toukokuusta 2008 tammikuuhun 2009. Lokakuusta 2019 lähtien hän on toiminut Yhdysvaltain ilmavoimaministerinä.
Presidentti George W. Bush nimitti hänet tehtävään 13. maaliskuuta 2008, ja hän jätti paikkansa 20. tammikuuta 2009. Hänen seuraajansa oli Bruce Oreck.
Suurlähettiläs Barrett on aikaisemmin tehnyt pitkän uran niin liikemaailmassa, yliopistomaailmassa, ilmailussa kuin julkisella alallakin. Hän toimii muun muassa The Aerospace Foundationin hallituksen puheenjohtajana sekä California Institute of Technologyn, Smithsonian-instituutin ja RAND Corporationin hallituksessa.
Barret on kotoisin Arizonasta, ja pyörittää karjatilaa Montanassa. Opintonsa hän on suorittanut Arizona State University-yliopistossa. Hän on myös pyrkinyt Arizonan kuvernööriksi vuonna 1994.
Barret pitää ulkoilusta ja liikunnasta. Hän on muun muassa kiivennyt Tansanian Kilimanjaro-vuorelle. Barret on myös ensimmäinen siviilinainen, joka laskeutui F-18 Hornet -hävittäjällä amerikkalaisen lentotukialuksen kannelle. Hän ryhtyi tehtävään todistaakseen, että myös nainen voi suoriutua vaativista taistelulentäjän tehtävistä.
Aiheesta muualla

Wikimedia Commonsissa on kuvia tai muita tiedostoja aiheesta .
Suurlähettiläs Barbara Barrett: Haasteeni on jatkaa Suomen ja Yhdysvaltain hienoa suhdetta 6.5.2008. New York:  Suomen pysyvä edustusto YK:ssa. Viitattu 29.10.2008.
Tiina Kekäläinen: Suurlähettiläs polkee Itämeren hyväksi Kainuun Sanomat. 2.8.2008. Kajaani:  Kainuun Sanomat Oy. Viitattu 29.10.2008.[vanhentunut linkki]
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat
Julius Chan

Julius Chan vuonna 2021.
Julius Chan (29. elokuuta 1939 – 30. tammikuuta 2025) oli Papua-Uuden-Guinean pääministeri vuosina 1980–1982 ja 1994–1997.
Chan syntyi Tangasaarilla, ja hänellä oli kiinalaisia sukujuuria. Hän opiskeli Marist College Ashgrove Australiassa ja aloitti aktiivisen osallistumisensa politiikkaan 1960-luvulla. Hänet valittiin Kansalliskokoukseen vuosina 1972, 1977, 1982, 1987 ja 1992. Hän toimi neljästi varapääministerinä ja kahdesti talousministerinä.
Chan meni vuonna 1966 naimisiin vaimonsa Stellan kanssa. He saivat neljä lasta.
Signaali (lehti)

| Signaali |
| --- | --- |

Lehtityyppi:  aikakauslehti
Perustettu:  1940
Lakkautettu:  1945
Kotimaa:  Saksa
Kieli:  kroatia, italia, englanti, espanja, ranska, tanska, hollanti, norja, unkari, bulgaria, ruotsi, romania, arabia, persia, portugali, turkki, kreikka, suomi, serbia, slovakki, venäjä, puola, viro, latvia ja saksa
Signaali (saks. Signal) oli Saksan armeijan julkaisema tabloid-kokoinen propagandalehti toisen maailmansodan aikana. Lehti ilmestyi vuosina 1940–45 useilla eri kielillä. Suomenkielinen versio lehdestä ilmestyi vuosina 1942–1945. Lehteä ei koskaan levitetty kunnolla Saksassa. Lehti oli Berliner Illustrierte Zeitungin erikoispainos. Julkaisija oli Deutscher Verlag.
Lehdestä ilmestyi uusi numero joka toinen viikko. Kokonsa vuoksi lehti jaettiin Suomessa usein rullattuna. Signaalista ilmestyi 25 eri versiota 30 eri kielellä. Parhaimmillaan lehden koko levikki oli 2,5 miljoonaa kappaletta. Lehden sisältö oli pääasiallisesti kertomuksia Saksan armeijan ja sen liittolaisten taisteluolosuhteista. Mukana lehdessä oli korkealaatuisia kuvia ja yleensä keskiaukeamalla oli koko aukeaman kokoinen värivalokuva.
Lehdessä julkaistiin myös artikkeleita taloudesta, tieteestä, taiteesta, ja siinä mainostivat useat saksalaiset yritykset kuten BMW, Agfa, Audi ja Siemens. Lehtien eri versioiden sisältö vaihteli sen mukaan, oliko aihe kohdemaassa hyväksyttävissä. Lehden poliittinen sanoma oli "liittoutunut eurooppa taistelussa bolshevismia vastaan".
Viimeinen numero, joka julkaistiin, oli numero 6/45. Tätä lehden numeroa on kuitenkin säilynyt vain ruotsinkielinen versio.
Tomáš Filippi

| Tomáš Filippi |
| --- | --- |
 Tomáš Filippi vuonna 2011.
Henkilötiedot
Syntynyt: 4. toukokuuta 1992 (ikä 32) Rychnov nad Kněžnou, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  186 cm
Paino:  94 kg
Seura
Seura:  HC Bílí Tygři Liberec
Sarja:  Extraliga
Pelaajaura
Pääsarjaura:  2012–
Aik. seurat:  Metallurg Magnitogorsk (KHL)   Amur Habarovsk (KHL)
Tomáš Filippi (s. 4. toukokuuta 1992 Rychnov nad Kněžnou, Tšekkoslovakia) on tšekkiläinen jääkiekkoilija, pelipaikaltaan keskushyökkääjä- Filippi edustaa Tšekin Extraligassa pelaavaa kasvattajaseuraansa HC Bílí Tygři Libereciä. KHL:ssä hän on edustanut Metallurg Magnitogorskia ja Amur Habarovskia. Hän on voittanut KHL:n mestaruuden Gagarin Cupin kerran. Filippi kuului Tšekin joukkueeseen Venäjän MM-kilpailuissa 2016.
Filippi on pelannut 399 Tšekin Extraligan ottelua. Näissä otteluissa hän on tehnyt 127 maalia ja 174 syöttöä eli yhteensä 301 tehopistettä. Filippi on pelannut 55 Tšekin Extraligan ylempien pudotuspelien ottelua. Näissä otteluissa hän on tehnyt 13 maalia ja 22 syöttöä eli yhteensä 35 tehopistettä. Filippi on pelannut 11 Tšekin Extraligan alempien pudotuspelien ottelua. Näissä otteluissa hän on syöttänyt kahdeksan maalia. Filippi pelasi 176 KHL:n runkosarjan ottelua. Näissä otteluissa hän on tehnyt 31 maalia ja 57 syöttöä eli yhteensä 88 tehopistettä. Filippi on pelannut 45 KHL:n pudotuspelien ottelua. Näissä otteluissa hän on tehnyt yhdeksän maalia ja seitsemän syöttöä eli yhteensä 16 tehopistettä. Kaikki uran tilastot päivitetty 15. tammikuuta 2025.
Chan

Chan voi tarkoittaa seuraavia:
Chán, zen-buddhalaisuuden kiinankielinen nimi
chan, kuvafoorumi
Chan Chan, intiaanivaltio Chimorin muinainen pääkaupunki
Chan-nimisiä henkilöitä:
Bang Chan (s. 1997), eteläkorealainen muusikko, Stray Kids-yhtyeen johtaja
Benny Chan (1961–2020), hongkongilainen elokuvaohjaaja, tuottaja ja käsikirjoittaja
Catherine Chan (s. 1999), kiinalainen lapsinäyttelijä
Chan Cheong Jan (s. 1969), malesialainen säveltäjä ja pianisti
Chan Gailey, oik. Thomas Chandler Gailey (s. 1952), yhdysvaltalainen amerikkalaisen jalkapallon valmentaja
Chan Hao-ching (s. 1993), taiwanilainen tennispelaaja
Chan Ka Nin (s. 1949), kanadalainen säveltäjä
Chan Laiwa (s. 1941), kiinalainen yrittäjä, yritysjohtaja, miljardööri ja hyväntekijä
Chan Marshall, Cat Power (s. 1972), yhdysvaltalainen laulaja ja lauluntekijä
Chan Rithy (s. 1983), kambodžalainen jalkapalloilija
Chan Vathanaka (s. 1994), kambodžalainen jalkapalloilija
Chan Wing-wah (s. 1954), kiinalainen säveltäjä ja kapellimestari
Elim Chan (s. 1986), hongkongilaissyntyinen kapellimestari
Francis Chan (1913–1967), malesialainen katolinen piispa
Gemma Chan (s. 1982), brittiläinen näyttelijä
Jackie Chan (s. 1954), hongkongilainen elokuvanäyttelijä, ohjaaja, laulaja ja kungfun taitaja
Johnny Chan (s. 1957), kiinalais-yhdysvaltalainen pokeriammattilainen
Julius Chan (1939–2025), Papua-Uuden-Guinean pääministeri
Latisha Chan, ent. Chang Yung-jan (s. 1989), taiwanilainen tennispelaaja
Margaret Chan (s. 1947), Maailman terveysjärjestö WHO:n pääjohtaja
Patrick Chan (s. 1990), kanadalainen taitoluistelija
Philip Chan (s. 1945), hongkongilainen näyttelijä, käsikirjoittaja ja elokuvaohjaaja
Queenie Chan (s. 1980), kiinalais-australialainen mangapiirtäjä
kuvitteellisia henkilöitä:
Charlie Chan, Honolulun poliisin etsivä Earl Derr Biggersin romaaneissa ja niihin perustuvassa televisiosarjassa
Jackie Chan, päähenkilö piirrossarjassa Jackie Chan seikkailee
Ivan Ivan

| Ivan Ivan> Henkilötiedot |
| --- | --- |
Syntynyt: 20. elokuuta 2002 (ikä 22) Ostrava, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  Colorado Avalanche
Sarja:  NHL
Pelaajaura
Pääsarjaura:  2024–
Ivan Ivan (s. 20. elokuuta 2002 Ostrava, Tšekki) on tšekkiläinen jääkiekkoilija, joka edustaa NHL-joukkue Colorado Avalanchea. Ivan on keskushyökkääjä ja hän laukoo vasemmalta. Ivan on varaamaton pelaaja ja hänellä on sopimus Avalanchen kanssa kauden 2025–2026 loppuun saakka.
Ivanin kasvattajaseura on HC Vitkovice. Ennen NHL-uraansa hän pelasi QMJHL-juniorisarjassa Cape Breton Eaglesissa.
Mattias Hävelid

| Mattias Hävelid> Henkilötiedot |
| --- | --- |
Syntynyt: 1. tammikuuta 2004 (ikä 21) Täby, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  177 cm
Paino:  80 kg
Seura
Seura:  Allsvenskan
Sarja:  Djurgårdens IF
Pelaajaura
Pääsarjaura:  2021–
Aik. seurat:  Linköping HC (SHL)
NHL-varaus:  45. varaus, 2022 San Jose Sharks
Mattias Hävelid (s. 1. tammikuuta 2004 Täby, Ruotsi) on ruotsalainen jääkiekkoilija, pelipaikaltaan puolustaja. Hävelid edustaa lainasopimuksella Allsvenskanissa pelaavaa Djurgårdens IF:aa. Hänellä on sopimus SHL;ssä pelaavan kasvattajaseuransa Linköping HC:n kanssa kauden 2024–2025 loppuun saakka. Hävelid on jääkiekkoilija Niclas Hävelidin poika.
NHL-joukkue San Jose Sharks varasi hänet toisella kierroksella 45. varausvuorolla vuoden 2022 NHL:n varaustilaisuudessa. Hävelid on pelannut 110 SHL:n runkosarjan ottelua. Näissä otteluissa hän on tehnyt kuusi maalia ja 13 syöttöä eli yhteensä 19 tehopistettä. Uran tilastot päivitetty 17. tammikuuta 2025.
Ryhmänopeus

Dispersio syvän veden pinnalla etenevissä paino­voima-aalloissa. Kuvan punaiset neliöt (    ) etenevät vaihe­nopeudella, vihreät kiekot (     ) ryhmä­nopeudella. Tässä syvän veden tapauksessa vaihe­nopeus on kaksi kertaa niin suuri kuin ryhmä­nopeus. Jokainen punainen neliö kohtaa kaksi vihreää kiekkoa kulkiessaan kuvan vasemmasta laidasta oikeaan.

Aaltoryhmän takana näyttää muodostuvan uusia aaltoja, joiden amplitudi kasvaa, kunnes ne ovat kuvan keskellä, minkä jälkeen ne häviävät ennen saapu­mistaan kuvan oikeaan laitaan.

Veden pinnalla etenevissä painovoima-aalloissa vesipisaroiden nopeudet nopeudet ovat useimmiten paljon pienempiä kuin aallon vaihe­nopeus.
Etenevä aaltopaketti, jossa vaihe­nopeus on suurempi kuin ryhmä­nopeus.
Aalto, jonka vaihe­nopeus on ryhmä­nopeuteen nähden vastakkais­suuntainen. Aalto­ryhmä etenee oikealle, mutta yksittäiset aallon­huiput vasemmalle, joten ryhmä­nopeus on positiivinen, mutta vaihe­nopeus negatiivinen.
Ryhmänopeus on aaltoliikkeessä se nopeus, jolla aallon vaihtelevien amplitudien muodostama aaltopaketti etenee avaruudessa. Amplitudin vaihtelua sanotaan myös modulaatioksi tai verhokäyräksi.
Esimerkiksi jos kivi heitetään keskelle hyvin tyyntä lammikkoa, sen ympärille muodostuu ympyränmuotoisia aaltoja, joista syntyvää muodostelmaa sanotaan myös kapillaariaalloksi. Tämä laajeneva aaltojen muodostama rengas on aaltoryhmä, mutta voidaan havaita erillisiä osa-aaltoja, joilla on eri aallonpituus ja jotka etenevät eri nopeuksilla. Lyhyemmät aallot etenevät nopeammin kuin aaltoryhmä kokonaisuudessaan, mutta niiden amplitudit vaimenevat ennen kuin ne saapuvat aaltoryhmän reunalle. Pidemmät aallot etenevät hitaammin, ja niiden amplitudit vaimenevat sitä mukaa kuin ne jäävät yhä enemmän jälkeen aaltoryhmän ulkolaidasta.
Määritelmä ja tulkinta > Määritelmä

Ryhmänopeus vg määritellään yhtälöllä:
missä ω on aallon kulmataajuus (joka yleensä ilmoitetaan radiaaneina sekunnissa ja k sen aaltoluku (joka yleensä ilmoitetaan radiaaneina metriä kohti).  Aallon vaihenopeus taas on
Funktiota ω(k), joka ilmoittaa kulmataajuuden ω aaltoluvun k funktiona, sanotaan dispersiorelaatioksi.
Jos aaltoliikkeen kulmataajuus on suoraan verrannollinen aaltolukuun, aallon ryhmänopeus on yhtä suuri kuin sen vaihenopeus. Olipa tällainen aalto minkä muotoinen tahansa, se etenee sen muodon muuttumatta.
Jos kulmataajuus ω on aaltoluvun k lineaarinen funktio, mutta nämä eivät ole suoraan verrannollisia vaan niiden riippuvuus on muotoa  \omega =ak+b, aallon ryhmänopeus ja vaihenopeus poikkeavat toisistaan. Aaltopaketin verhokäyrä etenee ryhmänopeudella, mutta sen sisällä olevat yksittäiset aallonhuiput ja -pohjat vaihenopeudella.
Jos aallon kulmataajuus ei ole sen aaltoluvun lineaarinen funktio, aaltopaketin verhokäyrä muuttaa muotoaan aallon edetessä. Koska aaltopaketti sisältää osa-aaltoja, joilla on eri taajuus ja sen mukaisesti myös eri suuri aaltoluku k, ryhmänopeus  {\frac {\partial \omega }{\partial k}}\, on eri suuri k:n eri arvoilla. Siksi verhokäyrä ei etene kauttaaltaan samalla nopeudella, vaan sen aaltolukukomponentit k etenevät eri nopeuksilla hajottaen verhokäyrän. Jos aaltopaketin kaikkien osa-aaltojen taajuudet ovat suppealla välillä ja tällä välillä ω(k) on likipitäen lineaarinen, pulssi muuttaa muotoaan vain vähän. (Tarkemmin jäljempänä kohdassa Korkeamman kertaluvun termit dispersiossa.) Esimerkiksi syvässä vedessä eteneville painovoima-aalloille pätee 



ω
=


g
k




{\textstyle \omega ={\sqrt {gk}}}

 ja sen vuoksi  v_{g}={\frac {v_{p}}{2}}.
Esimerkki viimeksi mainitusta tapauksesta on Kelvinin vanavesimalli, joka pätee kaikkien laivojen ja muiden veden pinnalla etenevien kappaleiden taakse muodostuville aalloille. Nämä aallot muodostavat laivan tai muun kappaleen etenemissuuntaan nähden kummallekin puolelle aina arcsin(1/3):n eli 19.47°:n suuruisen kulman riippumatta laivan tai muun kappaleen nopeudesta, kunhan se on vakio.